ส้มบางมด ปลูกได้ผลดีที่หนองคาย เผยเคล็ดไม่ลับ ใช้ เกษตรอินทรีย์
สวนส้ม เจ้าจอมขวัญ อ.ศรีเชียงใหม่ เปิดสวนให้นักท่องเที่ยวสัมผัสบรรยากาศวิถีชีวิตชาวสวน  สาวนักธุรกิจคนเก่ง เจ้าของสวนย้ำใช้เกษตรอินทรีย์เป็นหลัก ผลผลิตดี เพราะน้ำ อากาศหนองคายได้เปรียบที่อื่น,วันที่ 23 พ.ย.61 ผู้สื่อข่าวได้ไปสำรวจสวนส้มของนางสาวฤดี พวงจำปา เจ้าของสวนส้มเจ้าจอมขวัญ ที่บ้านนาโพธิ์ ตำบลหนองปลาปาก อ.ศรีเชียงใหม่ จ.หนองคาย หลังจากทราบว่ามีการทำสวนส้มได้ผลดี โดยสวนที่นี่ทำการปลูกส้มบางมด บนพื้นที่ 40 ไร่ ด้วยวิธีการขุดลอกร่องน้ำล้อมรอบพื้นที่ปลูก ขณะนี้ผลผลิตส้มกำลังติดผลดก เก็บผลผลิตขายทุกวัน ในราคากก.ละ 35 บาท 3 กก.100 บาท พร้อมทั้งได้เปิดให้นักท่องเที่ยวมาสัมผัสบรรยากาศวิถีชีวิตชาวสวนส้มย โดยเก็บค่าเข้าชมนั่งเรือบริการ 50 บาท แถมส้มบางมด กลับบ้านไปด้วยคนละ 1 กก.,นางสาวฤดี เล่าว่า ก่อนหน้านี้ทำสวนส้มอยู่ที่ จ.เชียงใหม่ ก่อนหันเหมาทำธุรกิจค้าส่งผลไม้ไปยังประเทศลาว ซึ่งหากต้องนำส้มจากเชียงใหม่ ก็ใช้เวลานานกว่าจะเดินทางมาถึงปลายทางและส่งให้ลูกค้าได้ ดังนั้น จึงทดลองปลูกส้มในพื้นที่ อ.ศรีเชียงใหม่ เมื่อ 3 ปี ก่อน โดยใช้วิธีการแบบสวนภาคกลางที่ขุดร่องน้ำเพื่อเก็บน้ำไว้รดน้ำได้ตลอดทุกวัน ให้ส้มได้น้ำที่พอเหมาะ ใช้เกษตรอินทรีย์เป็นหลัก มีการใช้สารเคมีในปริมาณเล็กน้อยในช่วงที่จำเป็น โดยเฉพาะช่วงป้องกันผีเสื้อมาก่อกวนเท่านั้น และเมื่อปลูกส้มไปได้เพียง 8 เดือน ปรากฏว่า ส้มออกดอกเร็ว ผลดก และเมื่อส้มลูกโตก็มีรสชาติดี หวาน กรอบ เปลือกบาง ไม่มีกระดัน เพราะได้น้ำเพียงพอ,ผลผลิตเป็นที่น่าพอใจ สามารถส่งขายตลาดในพื้นที่จังหวัดหนองคายและประเทศลาวได้อย่างต่อเนื่อง โดยเฉลี่ย ช่วงนี้เก็บผลส้มขายวันละ 1-4 ตัน,ด้าน นายเวียน ธรรมสอน หัวหน้ากลุ่มส่งเสริมและพัฒนาเกษตรกร สำนักงานเกษตรจังหวัดหนองคาย กล่าวเพิ่มเติมว่า คุณลักษณะพิเศษของดินในจังหวัดหนองคาย โดยเฉพาะที่ อ.ศรีเชียงใหม่ จะมีแร่ธาตุโปแตสเซียมสูง จึงทำให้ผลไม้ที่ปลูกได้ผลดีและมีรสหวาน ประกอบกับอากาศเย็น หน้าร้อนแดดไม่แรงมาก จึงทำให้พืชเจริญเติบโตได้ดี การทำสวนส้มแบบร่องน้ำในจังหวัดหนองคาย เพิ่งมีรายนี้เป็นรายแรก แผลผลิตก็ดี ทางเกษตรได้เข้ามาช่วยเสริมทางด้านวิชาการและผลักดันให้ได้รับการรับรองมาตรฐาน คิว ในลำดับต่อไปด้วย
สวนส้ม เจ้าจอมขวัญ อ.ศรีเชียงใหม่ เปิดสวนให้นักท่องเที่ยวสัมผัสบรรยากาศวิถีชีวิตชาวสวน  สาวนักธุรกิจคนเก่ง เจ้าของสวนย้ำใช้เกษตรอินทรีย์เป็นหลัก ผลผลิตดี เพราะน้ำ อากาศหนองคายได้เปรียบ
ปลูกส้ม,สวนส้ม,สวนส้มหนองคาย,ล้มบางมด,สวนส้มเจ้าจอมขวัญ,ข่าวทั่วไป